Nyeste Skilderie af Kiøbenhavn, 1818-04-07
Jndenlandske Efterretninger. Om Udstillingen paa det Kongel. Academie forde skjønne Konster. (Slutning, see forr. No.) Af Hr. F. Flachner Profeten Elisa opvækker den sunamitiske Qvindes Søn fra de Døde (Kongernes 2 B. 4 Cap. 3637. V.: "Og han kaldte af Giezi, og sagde: Kald den Sunamitiske, og da han kaldte hende, kom hun ind til ham; han sagde: Der, tag hen din Søn. Da kom hun, og faldt ned for hans Fødder, og tilbad paa Jorden, og hun tog sin Søn, og gik ud.). Dette Stykke holder mere, end det maaskee ved første Øiekast synes at love; thi det er, saavel fra Udtrykkets som Tegningens og Compositionens Side, et agtværdigt Konstarbeide. Barnets Hoved er smukt malet. – Fra Hr. C.A. Jensen, som allerede i nogen Tid har opholdt sig i Dresden, to Copier efter to berømte Malerier i det dresdenske Gallerie, nemlig: Danæe, efter van Dyck, og Raphaels Madonna di la Seggiola. Originalen til det sidste findes, som bekjendt i Florents, og Galleriet i Dresden eier en gammel Copie deraf, der formodes at være af JulioRomand's Haand, hvorefter det her udstillede udentvivl maa være copieret. Begge disse Malerier, vise, at Hr. Jensen har gjort store Fremskridt siden den Tid, han forlod Danmark, og man gjenkjender her, med Fornøielse, Originalernes fortrinlige Skjønheder. - Af Hr. C. Meyer 3. Stykker, hvoraf det ene endnu savnes paa Udstillingen. Det sidste, som efter Beskrivelsen i Fortegnelsen, forestiller en Yngling i fortrolig Samtale med en ung Dame, vilde sikkerligen ikke sees uden Jnteresse, forsaavidt man kan slutte fra de udstillede, der ere vakkre Arbeider. - Af Hr. A.L. Koop og V. Sonnesees her for første Gang Forsøg, som vække ikke ugunstige Forhaabninger. Af en ubenævnt Dame en Melon, liggende paa et Kaalblad. Man kan ikke tænke sig Naturen troere afbildet end her, og hvad der endnu mere maa forøge Agtelsen for dette ualmindelige Konstarbeide er, at det er malet med ligesaa sjelden Lethed og Aand, som Delicatesse. - Af den allerede for sine lakerede Arbeider og Vandfarve malerier længe bekiendte Hr. Nic. Peters, fra Friedrichstadt, sees her for første Gang et Arbeide, der neppe, som det i Fortegnelsen hedder, kan kaldes et Forsøg, da det alt for meget røber en en øvet Konstnerhaand. - Af andre Arbeider findes her, ved Hofgraveur A. Jacobsen, Overhofmarschal Hauchs meget lignende Portræt, modelleret en Medaillon i naturlig Størrelse, som Receptionsstykke. - Af Hr. H. C. Freund, der i denne Tid er paa Veien til Rom, et Basrelief, forestillende: Abraham lader Hagar og Jsmael fare (I Moseb. 21 Cap. 14 B.); for hvilket Konstneren har vundet Academiets største Priisbelønning. Abraham er en Figur, fuld af Værdighed, og Hagar saavelsom Jsmael ikke uden Ynde. - Af Kobberstykker sees her et stort Landskab af den beromte Professor Darnstadt i Dresden, efter et Malerie af den bekiendte Landskabsmaler Klen gel. Ved Siden af dette seer man endnu med Fornøielse af Hr. Sagfører Petersen et raderet Egetræ, og Borgen Skarhuult i Skaane, som vække Haab om, at den her i saa mange Aar savnede Landskabskobberstikker kunde med Tiden findes i denne Konstner. - Af Hr. Migniaturmaler Franckel ere her 16 Portræter, hvoraf de fleste ere frappant lignende og i det Hele udførte med megen Smag og Omhyggelighed. Ogsaa af Hr. T. C. Lubbers findes adskillige Mignaturarbeider, som for det meste ere lignende. – J Spidsen for Architecternes Arbeider staaer, som sædvanligen, Hr. Architect Hetsches, der atter har beriget Academiets Samling med fortræffelige Mønstere, som maa være ligesaa nyttige som behagelige for Academiets Elever. - De udstillede architectiske Værker ere ikke faa, men for at fatte dem fuldkomment, savner man ved adskillige af Planerne høist ugjerne en udførlig Explication.